Сергей Бубка
Сергей Назарович Бубка () е украински и съветски лекоатлет. Състезател е по овчарски скок, най-успешният състезател в тази дисциплина в досегашната история на спорта.

Роден е във Ворошиловград (сега Луганск), Украинска ССР на 4 декември 1963 г. От 1983 до 1997 г. е 6 пъти световен шампион, което е ненадминато постижение в света. Печели златен медал на олимпиадата в Сеул през 1988 г.

Бубка подобрява световния рекорд 35 пъти и прави 43 скока над 6 метра. Той държи световния рекорд от 6,15 метра, поставен на 21 февруари 1993 г. в зала „Дружба“ в Донецк, Украйна, за цели 21 години, докато на 15 февруари 2014 г. французинът Рено Лавиление скача 6,16 метра в същата зала.

От 2005 г. е президент на Националния олимпийски комитет на Украйна. Член е на Международния олимпийски комитет от 1999 г. и на неговия Изпълнителен комитет от 2000 г. През август 2015 г. е избран за първи вицепрезидент на Международната асоциация на лекоатлетическите федерации на конгреса на IAAF в Пекин (Китай).

Народен депутат на Украйна от 2002 до 2006 г.

Източници 

Украински политици
Украински олимпийски шампиони
Съветски олимпийски шампиони
Украински лекоатлети
Съветски лекоатлети
Украински спортни функционери
Лекоатлетически функционери
Членове на МОК
Членове на НОК
Спорт в Донецк
Герои на Украйна
Почетни граждани на Донецк
Почетни граждани на Братислава
Доктор хонорис кауза на НСА
Родени в Луганск